label_title: Brannen i Grenfell Tower
label_desc: Brannen i Grenfell Tower brøt ut natt til 14. juni 2017 i London-bydelen Kensington. Brannen startet i en av de nederste etasjene i Grenfell Tower, en boligblokk på 24 etasjer. Brannen spredte seg raskt til de øvrige etasjene og resulterte i 71 døde og 108 tilskadekomne. Stuart Cundy fra Metropolitan Police Service opplyste 16. juni at seks av de omkomne ble funnet nedenfor bygningen, mens én døde på sykehus. 